ΕΝΔΕΙΚΤΙΚΕΣ ΑΠΑΝΤΗΣΕΙΣ
Α3.
Οι μαθητές/-τριες αναμένεται ότι θα είναι σε θέση να εντοπίσουν τους τρόπους διατήρησης της γλώσσας των ιθαγενών μέσα από το κείμενο:
· εξ αποστάσεως εκπαίδευση από την κοινότητα κατοικίας
· εμπλουτισμός προγράμματος σπουδών με στοιχεία από τις γλώσσες των ιθαγενών
· εφαρμογές ηλεκτρονικών συσκευών για εκμάθηση και διατήρηση της γλώσσας
· ενεργή κοινωνική συμμετοχή
· διατήρηση επαφής με τις κοινότητες των ιθαγενών

Β3.
1. Πριν την ανταπόκριση στο ερώτημα, ο/η εκπαιδευτικός καλό θα ήταν να εξηγήσει τι ήταν οι αποικίες της Κάτω Ιταλίας. Η εικόνα που συνοδεύει το ποίημα προέρχεται από το υποβρύχιο μουσείο στα ανοιχτά του κόλπου της Νάπολης και θα μπορούσε να χρησιμοποιηθεί ως μια απεικόνιση της εξαφάνισης της γλώσσας στην οποία αναφέρεται ο Καβάφης στην αρχή του ποιήματος. Στη συνέχεια, οι μαθητές/-τριες αναμένεται ότι θα είναι σε θέση να εντοπίσουν στο ποίημα τους τρόπους διατήρησης της ελληνικής γλώσσας από τους Ποσειδώνιους: γιορτή, αφήγηση παλαιών εθίμων, επανάληψη ονομάτων. Για την απάντηση στο δεύτερο σκέλος του ερωτήματος αναμένεται να μπορούν να εντοπίσουν το «Γιατί» του ποιήματος που εξηγεί τη σύνδεση της γλώσσας με την ταυτότητα του Έλληνα.
ή
2. [bookmark: _GoBack]Επειδή το θέμα των αισθητηριακών αναπηριών δεν είναι άγνωστο στους/στις μαθητές/-τριες και, αναλόγως και της ειδικής εκπαιδευτικής τους ανάγκης, αναμένεται να είναι σε θέση να το προσεγγίσουν με τον δικό τους ιδιαίτερο τρόπο. Ενδεχομένως, να έχουν έρθει σε επαφή με συμμαθητές/-τριες με κώφωση/τύφλωση (ή βαρηκοΐα/αμβλυωπία) και να αντλήσουν ιδέες από προσωπικά τους βιώματα ή τυχόν δράσεις ενδοσχολικές ή εξωσχολικές με αντικείμενο τους εναλλακτικούς τρόπους επικοινωνίας με άτομα με αισθητηριακές αναπηρίες.
